
INTRODUCERE 


A vinde azi, înseamnă a fi responsabil şi capabil de a aduce în faţa 
clienților ceea ce îşi doresc şi chiar mai mult de atât, ceea ce nu au gândit că poate 
exista. Într-o lume a schimbărilor, a informaţiilor şi tehnologiilor de viitor rolul 
celor care vând produse şi servicii este foarte important. Deşi se dezvoltă noi 
tehnici de vânzare în care nu există contact direct între vânzător şi client, locul 
vânzărilor personale este bine stabilit. 

Apariţia conceptului de forță de vânzare a revoluționat ştiinţa vânzării, 
conferind personalului antrenat în aceste activități rolul de forță motrică, 
generatoare de profit pentru întreprindere şi satisfacție pentru clienți. 

Lucrarea de față se doreşte a fi o analiză a rolului jucat de forțele de 
vânzare în cadrul întreprinderii, care a adoptat conceptul de marketing şi a stabilit 
coordonatele politicilor mixului de comunicaţie în concordanță cu obiectivele 
generale ale organizație şi să ofere informaţii pentru realizarea unui cadru general 
de organizare şi gestionare a forţelor de vânzare. 

S-a abordat conţinutul şi specificitatea conceptului de forţă de vânzare in 
contextul evoluției marketingului, punând în evidenţa principalelor etape care au 
marcat dezvoltare şi îmbogățirea sa. Deşi există mai multe opinii cu privire la 
locul şi rolul forțelor de vânzare în cadrul întreprinderii, în unanimitate specialişti 
ai marketingului recunosc faptul că acestea reprezintă principala cale de a vinde şi 
de a comunica cu clienții. 

Lucrarea, prin structura şi conţinutul său oferă o imagine sintetică şi cu 
caracter practic cu privire la managementul forțelor de vânzare, evidențiind 
importanța tuturor aspectelor şi în special a rolului jucat de forțele de vânzare ca 
al cincilea element al mixului de marketing. 

Forţele de vânzare reprezintă o resursă internă extrem de importantă, care 
trebuie recrutată, selecționată, pregătită şi motivată corespunzător pentru ca 
reversibilitatea acestor demersuri să fie reală şi pe măsura aşteptărilor. 

Rolul forţelor de vânzare sporeşte şi se diversifică continuu, acestea 
nefiind considerate ca simpli agenţi de vânzare ci adevăraţi manageri ai relației cu 
clienţii. 


CAPITOLUL 1 


ROLUL FORŢELOR DE VÂNZARE ÎN CADRUL 
ÎNTREPRINDERII ÎN CONTEXTUL EVOLUȚIEI 
CONCEPTULUI DE MARKETING 


Motto: „Aveţi încredere în cineva care a încercat 
acest lucru.” 
Virgiliu 


În decursul ultimilor 50 de ani, marketingul s-a dezvoltat atât sub raport 
conceptual cât şi în ceea ce priveşte metodele şi tehnicile specifice, ca urmare a 
evoluţiei coordonatelor pieţei si a factorilor săi de influență. Momentul decisiv l-a 
constituit trecerea de la filosofia de marketing orientata spre produs la orientarea 
spre client, obiectivul central al firmelor fiind determinarea nevoilor de consum şi 
a nivelului de satisfacție al clienților, construirea unor relaţii de lungă durată cu 
aceştia. 

Originile vânzărilor personale se pierd în negura timpurilor, aceste 
activităţi îmbrăcând diferite forme de manifestare de la cele spontane, individuale 
din Evul Mediu, continuând cu actualele forme de organizare, ca elemente 
structurale ale activității de marketing. 

Forţele de vânzare au avut un rol important, am spune determinant în etapa 
de trecere la noua filozofie de marketing, ele fiind cele care au creat puntea de 
comunicaţie cu clienţii, făcând ca procesul de vânzare să devină mai personalizat 
şi să permită adaptarea produselor şi serviciilor la nevoile consumatorilor, pe de o 
parte şi culegerea de informaţii utile pentru eficientizarea activităţii de marketing. 


1.1. Conceptul, obiectivele şi domeniile forțelor de vânzare 


Pentru a înţelege mai bine ce reprezintă forțele de vânzare se cuvine a se 
prezenta semnificația conceptului şi obiectivelor acestora în cadrul organizaţiei în 
contextul actual, când ele şi-au găsit aplicabilitatea în mai multe domenii de 
activitate. 


1.1.1. Conceptul de forţă de vânzare 

În literatura de specialitate conceptul de forță de vânzare a apărut în a doua 
parte a secolului XX, ca urmare a orientării activităţii de marketing dinspre produs 
spre client, activitatea agenţilor de vânzare imbogátindu-se astfel cu noi aspecte. 

Termenul provine din limba engleză respectiv din cuvântul compus „sales forces” 
format din substantivul „sa/e” care poate avea sensurile de vânzare, licitație si 
substantivul , force” cu semnificaţiile curente de forţă şi putere; din punct de 
vedere juridic cuvântul semnifică pe lângă sensurile arătate mai sus şi cele de 
validitate, valabilitate; din punct de vedere fizic poate fi tradus ca intensitate, 
soliditate, efort; din punct de vedere atitudinal şi al comunicării fiind asociat cu 
influenţa, puterea de convingere, greutatea. Ca verb „fo force” presupune acțiunile 
de a forța, a sili, a constrânge şi a obliga.! În limba franceză este cunoscut 
termenul de „force de vente”, desemnând acelaşi concept, cu aceleaşi funcții in 
domeniul vânzărilor. 

Din analiza semnificației lingvistice, făcând abstracție de rolul forţelor de 
vânzare ca şi concept de marketing sub raport practic, putem concluziona că forța 
de vânzare constituie forţa, puterea de a vinde caracterizată printr-o 
anumită intensitate, cu capacitatea de a influenţa şi convinge în condiţii de 
validitate şi valabilitate. 

Forţele de vânzare au apărut în sfera vânzărilor şi ca atare multe din 
definițiile şi sensurile asociate lor sunt legate de actul vânzării. 

Prin vânzare se înțelege „acţiunea de a valorifica un bun prin vânzare în 
urma unei operaţiuni comerciale între furnizor, în calitatea sa de vânzător şi client, 
în calitatea sa de cumpărător, contra unei sume de bani.”? Această definiţie poate 
fi completată prin dezvoltarea conceptului de bun de consum, întrucât azi nu se 
vând numai produse ci şi servicii, idei, informaţii etc., mai mult chiar practica a 
arătat că se pot face vânzări fără ca acestea să fie intermediate de bani (exemplu, 
bursa de valori). 

În timp, prin evoluţia filozofiei de marketing a firmelor, rolul forțelor de 
vânzare s-a extins şi în afara sferei de vânzare, fapt ilustrat şi prin existenţa în 
limbajul curent a unui număr mare de termeni care desemnează forţele de vânzare. 

Atât în literatura de specialitate, cât şi în practică sunt utilizaţi termeni ca: 
vânzători, comis-voiajori, agenti comerciali, agenti de vânzări, personal de 
vânzări, responsabili de vânzări, responsabili de relaţia cu clienţii, consultanţi de 
vânzări, ingineri de vânzări, agenți manageri de vânzări, responsabili de 
dezvoltarea relaţiei cu clienții, precum şi brokeri sau vânzători mercenari. Fiecare 
dintre aceste funcții au ca specific realizarea de contacte directe cu clienţii în 
scopul satisfacerii nevoii de consum manifestate sau nemanifestate de clienții 
potențiali sau efectivi. Astfel fiecare în parte are o notă de specificitate, dată de 
tipul de vânzare, nivelul ierarhic şi gradul de organizare al activităţii de vânzare. 

Cel mai utilizat termen din toate timpurile este cel de vânzător. Este 
adevărat că funcțiile acestuia au evoluat mult, imbogátindu-se de-a lungul 
timpului, dar esența rămânând aceeaşi. „Prin vânzător se înțelege persoana fizică 
sau Juridică care vinde şi este specializat în valorificarea bunurilor prin vânzare, 
reprezentant al unei unităţi comerciale care îndeplineşte un act de comunicare şi 
de negociere al unui produs prin care îi oferă clientului posibilitatea alegerii unui 

bun, argumentând competent şi politicos calitatea şi utilitatea acestuia, în urma 
căreia consumatorul cumpără produsul respectiv.” Din această definiţie putem 
scoate în evidență faptul că vânzătorul reprezintă producătorul în relația cu clienții 
şi că scopul activităţii sale este de a satisface nevoile consumatorilor, comunicând 
cu aceştia, el fiind pregătit special pentru acest lucru. 

Mult timp s-a utilizat un alt termen pentru vânzările personale, prin acesta 
punându-se accentul pe deplasarea vânzătorului spre client şi anume cel de comis- 
volajor. 

Comis-voiajorii in prezent au un rol de reprezentanti partiali ai firmei care 
i-a angajat având cu aceasta un contract de colaborare, prin care li se cedează un 
anumit procent din suma totală a vânzărilor efectuate. Firmele recurg din ce în ce 
mai rar la acest tip de vânzător. 

Agenţii comerciali, denumiți adesea şi reprezentanți sau delegați 
comerciali; sunt angajaţi ai unei firme şi negociază în numele ei. Fata de comis- 
voiajori, care pot negocia numai în limita procentajului acordat lor, agenţii 
comerciali au competențe sporite, uneori aceştia făcând parte chiar din conducerea 
firmei. 

Reprezentanţii de vânzări sunt persoane fizice sau juridice care 
acționează pentru o firmă prin îndeplinirea uneia sau a mai multora dintre 
următoarele activități: prospectare, comunicare, servire şi culegere de informații. 
Astăzi, cei mai mulți reprezentanți de vânzări sunt profesionişti bine educați, bine 
pregătiţi, care construiesc şi menţin relaţii pe termen lung cu clientii“ Ei 
construiesc aceste relații prin ascultarea doleantelor clienților, evaluarea nevoilor 
clienților lor şi orientarea eforturilor firmei pentru a rezolva problemele acestora. 

Mercenarii de vânzări reprezintă o categorie mai nouă de forte de 
vânzare, care se impune, în ultimul timp, în detrimentul comis-voiajorilor. Firme 
specializate pun la dispoziția altor firme echipe de vânzători foarte bine pregătiți 
(numite „comandouri”), pe o perioadă limitată, de obicei cu ocazia anumitor 
evenimente cum sunt: lansarea unui nou produs, campanii promoţionale etc. 5 

Brokerul (intermediar de bursă) este intermediarul între vânzător şi 
cumpărător pe o piaţă organizată (spre exemplu un agent de valori mobiliare — 
stockbroker, un broker pe piața mărfurilor sau un operator care activează pe cont 
propriu — insurance broker — broker de asigurări; pawnbroker — cămătar;, bill 
broker — broker pe titluri). La Bursa de Valori de la Londra (London Stock 
Exchange) brokerul este un intermediar între public, pe de o parte şi formatorii de 
piață (market makers) sau jobber-I (jobber), dar de la realizarea Marelui Salt (Big 
Bang) cea mai mare parte a brokerilor au devenit brokeri-dealeri (broker-dealer) 
(in SUA, broker-dealerii sunt societăți de valori mobiliare), combinând funcțiile 
brokerilor cu cele ale formatorilor de piaţă; commission broker. 

Vânzătorii de gherilă, concept apărut în prima parte a deceniului nouă al 
secolului XX, aduce în centrul atenției clientul şi „presupune ruperea de convenții, 
folosirea timpului, energiei şi inspiraţiei în loc de utilizarea fortei”, în relaţiile de 

vânzare personală. Filozofia vânzătorului de gherilă constă în considerarea 
clientului ca o investiție de timp, bani şi energie în timp, abordându-l cu 
abnegatie, consecvență, încredere, răbdare, perseverență, accesabilitate si 
entuziasm. 

Una dintre definițiile care scoate în evidență mai accentuat componenta de 
vânzare a forței de vânzare este cea realizată de Business Intelligence Agency, 
conform căreia forțele de vânzare sunt formate dintr-un „grup de persoane care 
reprezintă firma şi care au ca sarcină explicită (şi principală) de a vinde sau de a 
face să se vândă produsele firmei prin contactul direct cu clienţii potențiali, cu 
distribuitorii sau cu prescriptorii.”* 

Organizațiile pot opta pentru mai multe variante de forte de vânzare cum 
sunt: angajați permanenţi, reprezentanți de vânzări, vânzători mercenari, brokeri, 
vânzători de gherilă în funcție de specificul activităţii si de obiectivele politicii de 
marketing. 

Conceptul de forță de vânzare, în contextul actual al activităţii de vânzare 
a organizațiilor desemnează o componentă de bază a activităţii de marketing, 
coordonat în cadrul căruia toate funcțiile ce revin forței de vânzare, sunt 
subordonate adaptării şi coordonării componentelor mixului de marketing în 
scopul satisfacerii exigențelor determinate ale clienţilor efectivi şi potenţiali la cel 
mai înalt nivel. Forţele de vânzare sunt considerate ca fiind totodată şi unul dintre 
cele mai eficiente instrumente de comunicație al organizațiilor, fapt pentru care 
reprezentanţii angajaţi sau delegaţi ai organizaţiei cu rol de forță de vânzare sunt 
investiţi cu multiple competente. 


1.1.2. Obiectivele forţelor de vânzare 

Într-o economie de piaţă complexă în care orientarea spre consum este 
dominantă forțele de vânzare acționează ca o legătură esențială si factor 
dinamizator între firmele producătoare sau distribuitoare şi consumatori, 
constituind o punte de comunicaţie bilaterală. 

În procesul formal de vânzare personală, obiectivele forțelor de vânzare 
constau în: realizarea contactului, trezirea interesului, a unor preferințe, 
formularea unor propuneri concrete, încheierea tranzacţiei, menţinerea relaţiei de 
afacere.!" 

Forţele de vânzare reprezintă o structură de vânzare organizată si 
pregătită corespunzător, capabilă să ducă la îndeplinire obiectivele de 
vânzare şi de comunicaţie ale întreprinderii în scopul menţinerii unui dialog 
permanent cu clienţii, satisfacerea la cel mai înalt nivel a nevoilor de consum, 
determinate sau potenţiale, gestionarea relaţiei cu clienţii şi obţinerea 
profitului maxim. 

Obiectivele forţelor de vânzare sunt multiple, complexitatea acestora fiind 
determinată de o serie de factori dintre care cei mai importanţi sunt: 

e domeniul de activitate al organizației; 

e dimensiunea organizaţiei şi volumul de activitate; 

e poziția organizației pe piață; 

e caracteristicile, dimensiunea şi localizarea pieţei de referință; 

e etapa din ciclul de viaţă a organizaţiei; 

e natura şi gradul de diversificare sortimentală a produselor (serviciilor); 

e etapa din ciclul de viaţă a produselor (serviciilor) oferite; 

e filosofia managerială şi cultura organizațională; 

e nivelul şi structura de organizare a activităţii de marketing; 

e poziția, rolul forţelor de vânzare în cadrul organizaţiei şi a 

departamentului de marketing; 

e natura managementului forțelor de vânzare. 

Obiectivele forţelor de vânzare pot fi privite din două puncte de vedere: 
primul presupune un mod de abordare în raport cu părțile pe care le reprezintă 
forțele de vânzare şi al doilea în raport cu natura activităților desfăşurate de 
acestea. 

La întrebarea „Pe cine reprezintă forţele de vânzare?” răspunsul este 
următorul: 

Forţele de vânzare reprezintă în primul rând interesele firmei (producători, 
distribuitori) sub aspectul promovării şi vânzării eficiente a produselor, serviciilor 
specifice oferite.!! Fiecare agent de vânzare (reprezentant de vânzări) este investit 
cu încredere, i se încredinţează un portofoliu de produse (servicii) sau de clienți, 
de care răspunde sub toate aspectele, în scopul satisfacerii cerinţelor, identificate 
şi evaluate ale consumatorilor, acesta fiind direct răspunzător de relaţia cu clienții 
şi de evoluţia acesteia în timp şi spațiu. 

În calitate de reprezentant al clientului, forțele de vânzare trebuie să 
identifice şi să cunoască clienţii şi preferințele acestora, să ştie să ofere spre 
vânzare produsele (serviciile) adecvate, să ştie ce anume şi cum să le recomande 
clientului. Forţele de vânzare trebuie să reprezinte interesele clienților în cadrul 
organizaţiei prin informarea acesteia cu privire la doleantele, observaţiile şi 
reclamatiile acestora, să lupte pentru ca acestea să fie asigurate şi respectate. În 
contextul relațiilor stabilite cu consumatorii, forțele de vânzare trebuie să-i 
protejeze de acei factori si de consecinţele care i-ar putea afecta pe clienţii 
proveniţi din exterior sau din cadrul relației bilaterale. Forţele de vânzare nu 
trebuie să-şi abandoneze clienţii, aceştia fiind „predați” în caz de forţă majoră „in 
mâini bune” pentru continuarea unei bune relații. 

Obiectivele forțelor de vânzare sunt complexe, ele fiind ilustrate prin 
datele din tabelul 1.1. 

Privite din alt unghi forțelor de vânzare le sunt atribuite trei categorii de 
obiective specifice a trei activități distincte din cadrul domeniului de marketing, 
respectiv: 

Tabelul 1.1. 
Obiectivele forţelor de vânzare 


Rolul forțelor de vânzare 


de reprezentare a organizaţiei de reprezentare a consumatorilor 

1. Obiectivele specifice de cercetare 1. Obiectivele specifice de cercetare 

e identificarea pietei-tinta, explorarea şi e oferirea de informații corecte despre 
identificarea oportunităţilor de afaceri; elementele de specificitate ale 

e evaluarea tendinţelor în evoluţia pieţei produsului (serviciului) oferit, în 
produsului, serviciilor în general, precum raport cu cele ale concurenței, potrivit 
şi a coordonatelor pietei-tinta; particularitátilor specifice ale 

e definirea gi evaluarea profilului diferitelor consumatorului. 


categorii de clienti; 

e cunoasterea comportamentului de consum; 

e culegerea, prelucrarea şi stocarea 
informaţiilor despre clienți; 

e culegerea, prelucrarea şi stocarea 
informaţiilor despre concurenţă; 

e urmărirea reacției pieței (segmentului 
țintă) în diferite situaţii. 


2. Obiectivele specifice de vânzare 2. Obiectivele specifice de vânzare 

e oferirea spre vânzare şi vânzarea propriu- | e adaptarea produsului (serviciului) şi a 
zisă a produselor, serviciilor; procesului de vânzare la 

e alocarea produselor; particularitátile clientului. 


e acordarea de consultanță şi asistență 
tehnică, comercială şi post-cumpărare; 

e negocierea şi încheierea de contracte; 

e creşterea vânzărilor; 

e maximizarea profitului. 


3. Obiectivele specifice de comunicaţie 3. Obiectivele specifice de comunicaţie 
e desfăşurarea activităţii de promovare e informarea organizației despre 
privind imaginea de marcă şi de produs; doleantele clienților şi observaţiile 
e desfăşurarea de activităţi de merchandising făcute de aceştia; 
specifice vânzărilor personale; e susținerea punctului de vedere al 
e fintirea clienților potenţiali şi adaptarea clienţilor în faţa organizației; 
planului de comunicaţie; e colaborarea cu toate departamentele 
e informarea firmei cu privire la problemele din cadrul organizaţiei pentru 
apărute în procesul de vânzare, negociere satisfacerea la cel mai înalt nivel al 


şi relaţia post-cumpărare, precum şi despre | nevoilor consumatorilor. 
reclamatiile semnalate de clienţi; 
e educarea consumatorului. 


Sursa: Cristea A. Anca, Forțele de vânzare — componentă a politicii de marketing a 
întreprinderii moderne, Teza de doctorat, ASE, Bucureşti, 2003, p.10 

e obiective specifice din domeniul cercetărilor cantitative şi calitative; 

e obiective specifice din domeniul distribuţiei (vânzare personală); 

e obiective specifice din domeniul comunicaţiei de marketing. 

Forţele de vânzare au rolul de a identifica şi evalua pieţele potențiale, de a 
descoperi noi oportunităţi în dezvoltarea afacerii. Această activitate presupune o 
continuă documentare, informare pe canale formale şi informale, din surse de 
marketing, media, personale sau din alte surse, cu privire la tot ce poate duce la 
identificarea unor noi pieţe. 

Un alt obiectiv specific forțelor de vânzare îl constituie evaluarea 
tendințelor de evoluţie a pieței in general şi a pietelor-tintá în mod special, ca o 
condiție necesară adaptării demersului de marketing la noile schimbări. 
Dobândirea acestor informaţii se poate face prin utilizarea metodelor de cercetare 
cantitative şi calitative. Forţele de vânzare trebuie să posede informaţii cât mai 
complexe, de actualitate şi corecte despre coordonatele pietelor-tinta, respectiv 
despre oferte şi ofertanti, producători şi clienţi interni şi externi. 

Un obiectiv de bază al cercetării pieţei este comportamentul de consum. 
Forţele de vânzare trebuie să definească profilul clienților potențiali şi în special a 
celor efectivi, analizând localizarea acestora, caracteristicile mediului geografic, 
cultural, social, precum si sub aspectul caracteristicilor psihologice, 
comportamentale şi a stilului de viață, conturând in cele din urmă un profil 
colectiv al segmentului vizat şi implicit individual al fiecărui purtător de cerere, 
sub aspectul comportamentului de consum specific. Toate aceste aspecte 
menţionate anterior, precum şi altele specifice, au rolul de a furniza informații 
prealabile necesare abordării clienților şi a vânzării propriu-zise. 

Elementele pieţei cunosc o dinamică crescândă, fapt ce determină ca 
forțele de vânzare să fie în permanent contact cu evoluţia lor, să surprindă 
tendințele şi să acţioneze cât mai rapid, condiție de bază pentru succesul în afaceri 
şi menţinerea unei legături de lungă durată cu clienții. 

„Mare majoritate a firmelor care vând produse manufacturiere, utilizează 
forte de vânzare cu rolul de a contacta clienţii potențiali în vederea prezentării 
produselor, oferirea de sugestii şi trezirea interesului pentru a cumpăra.” 

Vânzarea, în viziunea forțelor de vânzare este rezultatul unui complex de 
acțiuni îndelung pregătite şi concretizate în: 

e prezentarea într-un mod profesional, atractiv şi persuasiv a produsului 
(serviciului etc.), în lumina valorii şi utilității sale, prin tehnici specifice 
de merchandising, accentuând nivelul de specificitate în măsura în care 
el va răspunde nevoilor determinate ale consumatorului; 

e vânzarea propriu-zisă însoțită de acordarea de consultanță comercială, 
tehnică, de legislație şi de natură financiară; 

e Alocarea produselor, serviciilor cu prioritate anumitor organizații, atât 
din punct de vedere cantitativ, structural, cât şi valoric; 

